

Høringssvar til:

**”Det er sejt at være dygtig” – Sammenhængende børne- og ungepolitik 2019 – 2022**

Skriv venligst svar i højre kolonne under det afsnit i politikken, som svaret vedrører. Udvid kolonnerne, hvis der er brug for mere plads.

Frist for at indgive høringssvar er den **24. maj 2019.**

|  |  |
| --- | --- |
| **Eventuelle bemærkninger til politikken overordnet set** | 1)Den sammenhængende Børne - og ungepolitik for perioden 2019-2022 angiver værdier med et bredt favnende og anerkendende menneskesyn.☺    2)Helt generelt nævnes de individuelle faggrupper sjældent som en del af visionen. Ingen nævnt – ingen glemt?  Men vi savner et klart ønske om og en anerkendelse af, at opgaverne inden for alle områder løses af medarbejdere med den rette faglige baggrund og uddannelse, samt at kommunens politik også anviser nødvendigheden af efteruddannelse til disse grupper. 3)Skolernes kerneopgave ”undervisning” er ikke nævnt. Konstant at omtale elevernes udbytte af deres skolegang som ”læring” er i bedste fald misvisende og i værste fald afstandstagende og ansvarsfraskrivende.  Læringsbegrebet er et fundamentalt andet (og smallere) begreb end undervisningsbegrebet. Læringsbegrebet handler nemlig om, hvordan og i hvilken udstrækning eleven lærer. En viden om disse forhold kan være med til at støtte læreren i, hvordan han skal bedrive sin undervisning. Læringsbegrebet siger imidlertid intet om, hvor man som lærer vil hen med sin undervisning (undervisningens hvad og hvorfor). Hvad- og hvorfor-spørgsmålene handler om undervisningens formål. Hvordan-spørgsmålet handler om undervisningens metoder. Begrebsparret læring og undervisning supplerer derfor hinanden, men kan ikke erstatte hinanden.   (*Niels Buur Hansen, Leder af Enhed for Professions- og Praksisforskning ved CVU Sønderjylland)*  Der findes en række forskellige forståelser af begrebet ”læring” – hvilken retter Fredensborg Kommunes forståelse sig imod? 4)Kan man tillade sig at længes tilbage til den tid i Fredensborg, hvor medarbejdere (og forældre) i forskellige dialogstrukturer blev inviteret med til selve formuleringen af politikken og drøftelsen af værdierne bag? |
| **Fælles børn, fælles ansvar**  **Værdier for arbejdet med børn og unge** | ”mødes med anerkendelse og høje forventninger af engagerede og tillidsskabende voksne” – der bør stå ”engagerede, tillidsskabende og fagligt stærke(uddannede!) medarbejdere”  ”den nødvendige støtte” - I dag kan det på skolerne opleves som om, det er ressourcetildelingen, der bestemmer niveauet af støtte? |
| **Målsætning 1:**  **Livsduelige børn og unge**  – glade og sunde børn og unge med selvværd og mod på livet |  |
| **Målsætning 2:**  **Dannelse og demokratisk medborgerskab**  – aktive børn og unge med indflydelse på eget liv |  |
| **Målsætning 3:**  **Faglighed, kreativitet og innovation**  – nysgerrige børn med lyst til at lære | Mod? Der skal mere end ”mod” til. Der skal bl.a. tid og faglig baggrund til lærerne samt tid i undervisningen.  Muligheder for eksperimenter i undervisningsforløb skal også forberedes og prioriteres– de dukker kun sjældent op af sig selv. |
| **Målsætning 4:**  **Læring og læringsmiljøer**  – fremtidens skoler og dagtilbud har inspirerende og fleksible læringsmiljøer | Styrke ? – Hvordan? Tværgående undervisning skal foreberedes. |
| **Målsætning 5:**  **Ungeliv**  – aktive unge med de bedste muligheder for fremtiden | ”ser, hvad der er rigtigt for dem”  Det lyder lidt alternativt – synsk? Vi har meget dygtige og veluddannede uddannelsesvejledere i kommunen, som arbejder med konkrete tilgange og metoder sammen med de unge. |
| **Målsætning 6:**  **Når noget er svært**  – alle børn mødes med positive forventninger og tillid | Savner en anerkendelse af, at nogle elever vil have brug for støtte hele deres skoletid |
| **Målsætning 7:**  **Dialog og samarbejde om barnet**  – godt forældresamarbejde er grundlag for trivsel og læring | I det virkelige liv savnes p.t. en prioritering af samarbejdet mellem de fagpersoner, der arbejder med børn og unge. |